sasicodes/solvari-1 huggingface dataset:
பாமக வேட்பாளர் டாக்டர் கோவிந்தசாமி எந்தளவுக்கு தொகுதியில் பிரபலமாக இருந்தாரோ அதே அளவுக்கு அவருக்கு தொகுதியில் தற்பொழுது கெட்டப் பெயர்.
அவரின் ரசிகர் மன்றத்தினர் சினிமா கவர்ச்சி தவிர கிராமத்து மக்கள் டாக்டர் கோவிந்தசாமி மேல் உள்ள அதிருப்தியை விஜயகாந்த்திற்கு சாதகமாக மாற்றக் கூடும் என்றும் ஒரு கருத்து நிலவுகிறது.
இதனை தனக்கு சாதகமாக பயன்படுத்திக் கொள்ளவே விஜயகாந்த்தை அவரது அரசியல் ஆலோசகர் பண்ருட்டியார் இங்கு போட்டியிட வைத்திருக்க கூடும் என்று நினைக்கிறேன்.
ஆர்.டி.ஆர் என்று இங்கு அழைக்கப்படும் ஆர்.டி.ரங்கநாதன் களமிறங்கி இருந்தால் அதிமுகவிற்கு இன்னும் பலம் சேர்ந்திருக்கும்.
மொத்தத்தில் வி.ஐ.பி தொகுதியாக மாறியிருக்கும் விருத்தாசலத்தில் பாமக தேர்தல் முன்பு வரை தன்னுடைய தோழனாக இருந்த திருமாவளவனின் இழப்பை முக்கியமாக உணரும்.
பாமக தன்னுடைய தனிப்பட்ட பலத்தை ஓரளவிற்கு இழந்தாலும் திமுக காங்கிரஸ் என்ற வலுவான கூட்டணி பலத்துடன் இருப்பதால் வெற்றி பெறும் வாய்ப்புகள் உள்ளன.
விடுதலைச் சிறுத்தைகள் இங்கு பாமகவிற்கு உதவுக்கூடும் என்றும் ஒரு கருத்து நிலவுகிறது.விஜயகாந்த்தே நேரடியாக களத்தில் இறங்கி இருப்பதால் இது நாள் வரை ரசிகர் மன்றங்களுக்கு எதிராக குரல் எழுப்பிக்கொண்டிருந்த விடுதலைச் சிறுத்தைகள் பாமகவிற்கு செய்வார்கள் என்றும் சொல்லப்படுகிறது.
விருத்தாச்சலத்தில் விஜயகாந்த் நிற்கிறார் என்றதும் ஒரு ஆர்வத்தில் உடனே என்னுடைய அப்பாவையும் விருத்தாசலத்தில் இருக்கும் சில நண்பர்களையும் தொடர்பு கொண்டேன்.
இந்தியாவில் இருக்கின்ற மாநில அரசுகள் பொறுப்பில்லாமல் தங்கள் வாக்கு வங்கியை தக்க வைத்துக் கொள்ளும் பொருட்டு தேர்தல் நேரங்களில் பல நடவடிக்கைகளை அறிவிப்பது வழக்கமான ஒன்றாகி விட்டது.
கடந்த தேர்தலின் பொழுது அப்போதைய திமுக அரசு இவ்வாறான பல கவர்ச்சிகரமான நடவடிக்கைகளை மேற்கொண்டு தமிழக அரசின் கஜானாவை காலியாக்கியிருந்தது.
தற்போதைய அதிமுக அரசின் தொடர் அறிவிப்புகள் வரும் காலங்களில் தமிழகத்தின் நிதி நெருக்கடியை அதிகரிக்க கூடிய நிலைமையை ஏற்படுத்தியுள்ளது.
ஆனாலும் ஜெயலலிதா ஆட்சியின் ஆரம்பக் காலங்களில் மேற்கொண்ட பல நடவடிக்கைகள் குறிப்பாக விவசாயிகளுக்கு இலவச மின்சாரத்தை ரத்து செய்தது ரேஷன் கார்ட்டுகளில் முத்திரை வழங்கியது பேருந்து கட்டணங்களை உயர்த்தியது அரசு ஊழியர்களுக்கு எதிரான நடவடிக்கைகள் காஞ்சி மடத்தின் ஆலோசனையின் பேரில் கொண்ட வரப்பட்டதாக கூறப்பட்ட மதமாற்ற தடுப்புச் சட்டம் மற்றும் கிராமக் கோயில்களில் மிருகங்களை பலியிடுவதற்கு கொண்டுவரப்பட்ட தடைச்சட்டம் போன்றவையும் அவருக்கு மக்கள் மத்தியில் அதிருப்தியை ஏற்படுத்தியது.
ஆனாலும் அதிமுக அடைந்த படுதோல்வியின் எதிரொலியாக தமிழகத்தின் நிதிநிலைமைகளை நல்ல நிலைக்கு கொண்டு செல்லக்கூடிய பல உருப்படியான திட்டங்களை செயல்படுத்திக் கொண்டிருந்த ஜெயலலிதா அதனை ஒவ்வென்றாக விலக்கிக் கொண்டார்.
இன்னும் சில மாதங்களில் தேர்தலை சந்திக்க வேண்டிய சூழ்நிலையில் நிதி நிலைமையாவாது வெங்காயமாவது என்ற நிலைக்கு சென்று விட்டார் போல தெரிகிறது.
அரசின் கஜானாவில் பணமே இல்லாமல் உடனடியாக கொடுக்க வேண்டிய கடனுக்கும் வட்டிக்கும் கூட மற்றொரு கடன் வாங்கி வட்டியை கட்ட வேண்டிய மோசமான நிலையில் தான் தமிழகத்தின் நிதி நிலைமை இருந்தது.
இத்தகைய மோசமான நிதி நெருக்கடியில் இருந்து மீள வேண்டுமானால் தமிழக அரசு நிதிச் சீர்திருத்தங்களை மேற்கொள்ள வேண்டிய கட்டாய சூழ்நிலையில் தான் ஜெயலலிதா நிதிச் சீர்திருத்தங்களை தொடங்கினார்.
அரசு ஊழியர்களின் போன்ஸ் சலுகைகள் போன்றவைகள் குறைக்கப்பட்டன ரேஷன் கார்ட்டுகளில் முத்திரை குத்தம் முறை கொண்டு வரப்பட்டது அரசு பணிகளுக்கு ஆள் சேர்ப்பது நிறுத்தப்பட்டது விவசாயிகளுக்கான இலவச மின்சாரம் ரத்து செய்யப்பட்டது.
ஆனால் ஜெயலலிதா தனது வழக்கமான அராஜகபோக்கினால் மேற்கொண்ட மதமாற்ற தடுப்புச் சட்டம் கூட்டணியில் இருந்த பாமக காங்கிரஸ் போன்ற கட்சிகளை காரியம் ஆனதும் கைகழுவியது வைகோவை அநியாயமாக கைது செய்து சிறையில் அடைத்தது போன்றவற்றால் திமுக கூட்டணிக்கு வலுச்சேர்த்துக் கொடுத்தார்.
தற்பொழுது தேர்தல் காரணமாக அறிவிக்கப்படும் பல அறிவிப்புகள் ஜெயலலிதா அரசு அறிவித்த க்கு எதிராக இருப்பதாகவே எனக்கு தோன்றுகிறது.
புதிய அரசு அமைந்தால் எல்லாப் பழியையும் பழைய அரசின் மீது சுமத்தி இவ்வாறான வெள்ளை அறிக்கையை சமர்ப்பிப்பது தான் தமிழக அரசியல் கலாச்சாரம்.
இந்தியாவில் இருக்கின்ற பல மாநில அரசுகள் ஓட்டு வங்கி அரசியல் செய்து கொண்டிருக்கும் வரை இவ்வாறான நிதிப் பிரச்சனைகளுக்கு நீண்ட கால தீர்வு எதுவும் ஏற்படப்போவதாக தெரியவில்லை.
சென்னை கும்பகோணம் சாலையில் செல்பவர்கள் ரோட்டோரங்களில் சீசன் நேரங்களில் பண்ருட்டி நெய்வேலி பகுதியில் குவிக்கப்பட்டிருக்கும் பலாப்பழங்களையும் சாலையின் இரு புறமும் சூழ்ந்துள்ள முந்திரி தோப்புகளையும் பார்த்திருக்கலாம்.
பண்ருட்டியில் இருந்து நெய்வேலி வரும் வரையிலும் நெய்வேலி உள்ளே நுழைந்து நெய்வேலி நகரை எட்டும் சிறு தூரம் வரையும் சாலையின் இரு புறங்களிலும் இருக்கும் முந்திரி தோப்புகள் செல்வச் செழிப்பு உள்ள பயிர் போல பலருக்கு தோன்றும்.
எங்கள் பிரின்சிப்பால் தந்தை தாமஸ் இந்தப் போட்டிகளில் நாங்கள் பங்கு பெற்றால் நெய்வேலி பள்ளிகளுக்கிடையே நடைபெறும் போட்டிகளில் எளிதில் வெற்றி பெற்று விடலாம் என்ற கருத்து உடையவர்.
இவர்களில் பெரும்பாலானோர் ஒரு காலத்தில் ஒரளவுக்கு முந்திரி தோப்புகளுடனோ அல்லது தங்கள் வாழ்க்கைத் தேவைக்கான பிரச்சனைகள் அதிகம் இல்லாமலும் இருந்தவர்கள்.
நெய்வேலி நிலக்கரிச் சுரங்கம் அனல் மின் நிலையம் மற்றும் அதன் பணியாளர்களுக்கு தேவையான குடியிருப்புகள் போன்றவை இவர்கள் கிராமங்களையும் விளை நிலங்களையும் விழுங்கி விட்டன.
இந்த நிலங்களுக்கு நஷ்ட ஈடும் வீட்டிற்கு ஒருவருக்கு வேலையும் வழங்குவதாக என்.எல்.சி நிர்வாகம் ஆரம்ப காலங்களில் வாக்குறுதி அளித்து இருந்தது.
ஆனால் இப்பொழுது முந்திரிப் பழம் ஏற்றுமதி செய்யப்படுவதாலும் சில கெமிக்கல் தொழில்களுக்கு உபயோகப்படுவதாலும் அவ்வளவு எளிதாக கிடைப்பதில்லை.
முந்திரிப் பருப்பு மிகவும் விலை உயர்ந்த பொருள் தான் என்றாலும் பச்சை முந்திரிக் கொட்டையை கொழம்பு வைக்கும் வழக்கமும் இந்தப் பகுதியில் உண்டு.
இந்தப் பகுதியில் முந்திரி பலா சீசன் வந்து விட்டால் தங்கள் நண்பர்களுக்கும் உறவினர்களுக்கும் பலாப் பழமும் முந்திரி பழமும் கொடுப்பது ஒரு வழக்கமாகவே உள்ளது.
நண்பர்கள் மற்றும் எங்கள் கடைக்கு சப்ளை செய்பவர்கள் மூலமாக எங்கள் வீட்டிற்கு நிறைய பழங்களும் பச்சை முந்திரி பருப்பும் வரும்.
சில நேரம் சென்னைக்கு பேருந்தில் செல்லும் பொழுது பண்ருட்டியில் இருந்தும் நெய்வேலியில் இருந்தும் நிறையப் பேர் இவ்வாறு பலாப்பழத்தை தூக்கி கொண்டுச் செல்வதை பார்க்கலாம்.
முன்பு தங்கள் விளைச்சலை பக்கத்து ஊர்களில் சந்தைப் படுத்திக் கொண்டிருந்தவர்கள் இப்பொழுது ஏற்றுமதி செய்ய தொடங்கி இருக்கிறார்கள்.
அது போல நெய்வேலியில் நிலம் இழந்தவர்களுக்கு வேலை வழங்கும் பிரச்சனை பாட்டாளி மக்கள் கட்சி தொடங்கப்பட்ட பிறகு முக்கியத்துவம் பெற்றது.
பாமக போராட்டம் நடத்தும் பொழுதெல்லாம் முந்திரி தோப்புகள் பேருந்து மேல் மறைந்திருந்து கல் எறிவதற்கும் பேருந்தை கொளுத்தி விட்டு ஓடி ஒளிந்து கொள்வதற்கும் நல்ல வசதியாக இருந்தது என்று சொல்லலாம்.
நெய்வேலி அனல் மின் நிலையத்தில் இருந்து தொடங்கி என் பள்ளி வழியாக பண்ருட்டி செல்லும் டவுன் பஸ் சில நேரங்களில் நான் பள்ளுக்குச் செல்ல உதவி இருக்கிறது.
இந்த தேர்தலில் தான் இங்கு போட்டியிட கூட வாய்ப்பு இருக்கிறது என்று விஜயகாந்த் கூறியிருக்கிறார் என்பதால் இந்த தேர்தலில் கவனிக்கப்படும் தொகுதியாக பண்ருட்டி உருவாகி இருக்கிறது.
பண்ருட்டி பற்றி எழுத தொடங்கி பதிவு நீண்டு விட்டதால் பண்ருட்டி தொகுதி குறித்த அலசல் அடுத்தப் பதிவில் வரும் சோனியா காந்தி தனது பாரளுமன்ற உறுப்பினர் பதவியை ராஜினாமா செய்தது மிகப் பெரிய தியாகம் என்று காங்கிரஸ் கட்சியும் அதன் கூட்டணி கட்சியினரும் கூறி வருகின்றனர்.
பாரதீய ஜனதா கட்சி சோனியா காந்திக்கு எதிராக பலமான அஸ்திரம் என்று நினைத்து பிரச்சனையாக்கும் விஷயங்களை தன்னுடைய நடவடிக்கைகளால் சோனியா நிர்மூலமாக்கி விடுகிறார்.
பிரதமர் பதவியை மறுத்தது முதல் தற்பொழுது எம்.பி பதிவியை ராஜினாமா செய்தது வரை பாரதீய ஜனதா கட்சிக்கு எந்த ஒரு வாய்ப்பையும் அவர் வழங்குவதில்லை.
சோனியா காந்தி பிரதமர் பதவியை ஏற்க கூடாது சோனியா பதவி ஏற்றால் மொட்டை அடித்துக் கொள்வோம் என்று முழங்கிய பாரதீய ஜனதா கட்சியினர் உண்மையில் சோனியா அந்த பதவியை ஏற்க வேண்டும் என்றே நினைத்தனர்.
சோனியா அவ்வாறு பதவி ஏற்பதன் மூலம் தாங்கள் தான் உண்மையான தேச பக்தர்கள் இந்த நாட்டை காப்பாற்ற தகுதியானவர்கள் என்ற பிரச்சாரத்தை முன்னெடுக்க அவர்களுக்கு ஒரு நல்ல வாய்ப்பு கிடைத்திருக்கும்.
ராமர் கோயில் பிரச்சனை போன்றவற்றுக்குப் பிறகு இந்தப் பிரச்சனை ஐந்து ஆண்டுகளுக்குப் பிறகு ஆட்சியை பிடிப்பதற்கு நல்ல முழக்கமாக இருக்கும் என்று பாஜகவினர் நினைத்தனர்.
சோனியா காந்தி உட்பட வெளிநாட்டில் பிறந்தவர்கள் இந்தியாவின் பிரதமராக கூடாது என்ற சட்டத்தை இயற்றப் போவதாக கூறி வந்த வாஜ்பாய் மற்றும் பாஜகவினர் தங்களுடைய ஐந்து ஆண்டு ஆட்சியில் அதற்கான எந்த முயற்சியையும் மேற்கொள்ள வில்லை என்பதை இங்கு கவனிக்க வேண்டும்.
இதற்குப் பிறகு உட்கட்சிப் பூசல் அத்வானி பிரச்சனை எம்.பி.களின் லஞ்சம் எனப் பல பிரச்சனைகளில் சிக்கி தவித்த பாரதீய ஜனதா கட்சிக்கு சோனியா ஆதாயம் தரும் பதவியை வைத்திருக்கிறார் என்ற குற்றச்சாட்டு ஒரு புதிய உத்வேகத்தை அளித்தது.
ஆனால் அது மிகப் பெரிய பிரச்சனையாகும் முன்பாக மிகச் சாதுரியமாக சோனியா தனது பதவியை விட்டு விலகி பாஜகவினர் இந்தப் பிரச்சனை மூலம் எந்த ஆதாயத்தையும் அடையாமல் செய்து விட்டார்.
சோனியா இந்தப் பதவியை விட்டு விலகி அரசியலில் இருந்து ஓய்வு எடுத்து விட்டாரா அல்லது இனி தேர்தலிலேயே போட்டியிட மாட்டேன் என்று கூறி விட்டாரா ?
தனக்கு ஏற்பட்டச் சிக்கலில் இருந்து தன்னை மிகவும் சாதுரியமாக விடுவித்துக் கொண்ட அதே நேரத்தில் அரசியல் ஆதாயத்தையும் தேடிக் கொண்டார்.
முதலில் இந்தப் பிரச்சனையே அரசியல் காரணங்களுக்காக தான் நடந்ததே தவிர அரசியல் நேர்மையை கட்டிக் காக்க வேண்டிய எண்ணம் இந்தப் பிரச்சனையை முதலில் முன்நிறுத்திய காங்கிரசுக்கும் சரி பின் இந்த பிரச்சனையை தன் கையில் எடுத்துக் கொண்ட பாரதீய ஜனதா கட்சிக்கும் இருந்ததில்லை.
லஞ்சம் வாங்கிய தங்களுடைய நாடாளுமன்ற உறுப்பினர்களுக்கு ஆதரவாக வாதாடிய அத்வானி போன்ற தலைவர்கள் சோனியாவுக்கு எதிராக ஜனாதிபதியை சந்திக்க செல்வது எல்லாம் ஒரு பெரிய சீரியசான விஷயமாக எனக்கு தோன்றியதில்லை.
ஜெயா பச்சனுக்கு எதிராக கூக்குரல் எழுப்பிய காங்கிரஸ் சோனியாவை காக்க அவசரச் சட்டம் கொண்டு வர முனைந்தது எல்லாம் மறந்து போய் இன்று சோனியாவின் தியாகம் பற்றி சிலாகித்துப் பேசிக் கொண்டிருக்கின்றனர்.
பாரதீய ஜனதா கட்சிக்கு அரசியலாக்க கிடைத்த ஒரு விஷயம் என்பதை தவிர இதில் எந்த முக்கியத்துவமும் இருப்பது போல எனக்கு தெரியவில்லை.
பிகார் போன்ற மாநிலங்களில் காங்கிரஸ் கூட்டணி கட்சியினரை ஆட்சியில் அமர்த்த கவர்னர் பதவியை தங்களுக்கு சாதகமாக காங்கிரஸ் பயன்படுத்திக் கொண்டது என்பதையும் இங்கு குறிப்பிட வேண்டும்.
எம்.பி.க்கள் ஆதாயம் தரும் பதவிகளில் இருக்க வகைச் செய்யும் சட்டத்தை காங்கிரஸ் இப்பொழுது நாடாளுமன்றத்தில் கொண்டு வரப்போகிறது.
இவ்வாறு இருக்கையில் சோனியாவின் தியாகம் எவ்வளவு நகைப்பிற்குரியதோ அதே அளவுக்கு இந்தப் பிரச்சனையை முன்நிறுத்தும் பாரதீய ஜனதா கட்சியின் கோஷங்களும் நகைப்பிற்குரியவையே.
கலைஞர் முதல்வராக பதவியேற்று விட்டு பிறகு ஸ்டாலினிடம் பொறுப்பை ஒப்படைப்பார் என்றும் ஸ்டாலின் துணை முதல்வராக ஆகக் கூடும் என்றும் சில யூகங்கள் உலாவிக் கொண்டிருக்கிறன.
ஆனால் தனக்கும் இந்த யூகங்களுக்கும் எந்த ஒரு பொருத்தமும் இல்லாதது போல ஸ்டாலின் வழக்கம் போல கலைஞர் பின்னால் ஒளிந்து கொண்டிருக்கிறார்.
திமுகவின் அடுத்த தலைவரிடம் இருக்க வேண்டிய குணநலன்களோ ஆளுமைத் தன்மையோ போர்க்குணமோ சாணக்கியத்தன்மையோ ஸ்டாலினிடம் இருக்கிறதா ?
கலைஞரின் அன்பு மகன் என்பதால் தான் ஸ்டாலினுக்கு மரியாதையும் தலைவர் இமேஜும் ஏற்பட்டதே தவிர ஸ்டாலின் இயல்பாக தலைவராக இருக்கக் கூடிய தகுதி வாய்ந்தவரா என்பதில் எனக்கு ஐயப்பாடு உண்டு.
எத்தனை தருணங்களில் ஸ்டாலின் தன்னை ஒரு தலைவராக வெளிப்படுத்திக் கொண்டிருக்கிறார் என்பதை யோசிக்கும் பொழுது என்னால் ஒரு உதாரணத்தையும் வெளிப்படுத்த முடியாத நிலையில் தான் இருக்கிறேன்.
பெரியார் காமராஜர் தொடங்கி இன்றைக்கு தலைவர்களாக இருக்க கூடிய திருமாவளவன் வரை அவர்களிடம் இயல்பாக தெரியக்கூடிய ஆளுமைத் தன்மை போராட்டக்குணம் மக்களை கவரும் தன்மை போன்றவை ஸ்டாலினிடம் காணப்படவில்லை என்றே நான் நினைக்கிறேன்.
ஆனாலும் திருமா வைகோ போன்றவர்கள் இத்தகைய தருணத்தில் எப்படி பேசி இருப்பார்கள் என்பதைக் கவனிக்கும் பொழுது ஸ்டாலினின் பலவீனம் நமக்கு தெரியவரும்.
ஒரு சாதாரண அரசு மருத்துவராக இருந்து அரசியல் பிண்ணணி இல்லாமல் ஒரு தலைவராக உருவாக இவரது பேச்சாற்றல் இரு காரணமாக இருந்திருக்கலாம் என்றே நான் அது வரை நினைத்திருந்தேன்.
ராமதாசின் வளர்ச்சிக்கு சாதி ஒரு காரணம் என்று வாதிட்டாலும் அந்தச் சாதியில் பல தலைவர்கள் இருந்தாலும் ராமதாசை மட்டுமே அந்த மக்கள் ஏற்றுக் கொண்டார்கள் என்பதையும் கவனிக்க வேண்டும்.
பேச்சாற்றல் எதுகை மோனையுடன் கவிதையான பேச்சு குட்டிக் கதைகள் இவற்றை மட்டுமே கொண்டு தங்கள் தலைவர்களை மக்கள் தேர்ந்தெடுத்து விடுவதில்லை.
அப்படி பார்த்தால் எனக்கு தெரிவது தலைவர்களின் செயல்பாடுகள் அவர்கள் மேற்கொள்ளும் அதிரடி நடவடிக்கைகள் பிரச்சனைகளை அணுகும் முறை போராட்டக் குணம் போன்றவையே மக்களை கவருகிறது.
வைகோவின் பேச்சாற்றல் அவரது கம்பீரம் நிறைந்த கவர்ச்சி தொண்டர்களை அரவணைக்கும் முறை போன்றவற்றாலேயே வைகோ திமுகவில் ஒரு முக்கிய தலைவராக வளர்ந்தார்.
திமுகவின் இரண்டாம் கட்ட தலைவர்கள் யாரும் வைகோவை ஏற்றுக் கொள்ள மாட்டார்கள் என்று தெரிந்தும் வைகோ ஏன் ஸ்டாலினை அச்சப்படுத்த வேண்டும் ?
எந்த ஒரு திட்டமிடுதலும் இல்லாமல் அடிமட்ட தொண்டனாக தொடங்கிய வைகோ தன்னுடைய தனிப்பட்ட பண்புகளாலேயே வளர்ச்சி அடைந்தார்.
அடுத்து ஜெயலலிதா வைகோவை கைது செய்த பொழுது வைகோ சிறையில் இருந்த நிலையில் வைகோவிற்கு இயல்பாக எழுந்த அனுதாபத்தை முறியடிக்க அந்த அனுதாபத்தில் தன்னையும் கலைஞர் இணைத்துக் கொண்டார்.
ஸ்டாலின் வைகோ யார் வெற்றி பெற போகிறார்கள் உண்மையிலேயே இது ஒரு போட்டி தானா இல்லை ஊடகங்கள் உருவாக்கிய மற்றொரு தேவையில்லாத சர்ச்சையா ?
அந்த வகையில் என்னுடைய சொந்த ஊரான நெய்வேலியை உள்ளடக்கிய குறிஞ்சிப்பாடி தொகுதி நிலவரத்தை என்னால் இங்கிருந்து சரியாக கணிக்க முடியாது என்றாலும் ஒரளவு கணிக்க முடியும் என்றே நினைக்கிறேன்.
வேலூர் நெல்லிக்குப்பம் குறிஞ்சிப்பாடி தருமபுரி தாரமங்கலம் பெரம்பூர் எழும்பூர் என திமுகபாமக கூட்டணி நிச்சயம் வெற்றி பெறும் என்று சொல்லக்கூடிய பல வட மாவட்ட தொகுதிகளை மதிமுகவிடம் ஜெயலலிதா தள்ளி விட்டுள்ளார்.
வடமாவட்டத்தில் உள்ள பல தொகுதிகள் போல தலித் வன்னியர் என இரு சமூகங்கள் மட்டுமே இருக்கும் தொகுதியாக இல்லாமல் குறிஞ்சிப்பாடி தொகுதி ஒரு கலவையான தொகுதியாக பல சமூக மக்களும் இருக்கும் இடமாகவே உள்ளது.
நெய்வேலி நகரம் மற்றும் அதன் அருகாமையில் இருக்கும் நெய்வேலியைச் சார்ந்தப் பகுதிகளே பல தேர்தல்களில் குறிஞ்சிப்பாடி தொகுதியின் வெற்றியை தீர்மானித்து வந்துள்ளது.
நெய்வேலி நிலக்கரி நிறுவனம் இங்கு இருந்தாலும் மைய அரசுக்கு லாபம் ஈட்டும் ஒரு பொதுத்துறை நிறுவனமாக நெய்வேலி இருந்தாலும் நெய்வேலியால் அருகில் இருக்கும் கிராமங்களுக்கோ சிறு நகரங்களுக்கோ எந்த ஒரு உபயோகமும் இல்லை.
குடிதண்ணீருக்கு தட்டுப்பாடு உள்ள பகுதியாக இதனை சொல்ல முடியா விட்டாலும் மக்களின் வாழ்க்கைத் தரம் நெய்வேலியை தவிர்த்தப் பிற பகுதிகளில் எந்த முன்னேற்றமும் இல்லை.
இதனால் இந்த தொகுதி எம்.எல்.ஏ ஒரு வேலையும் இல்லாமல் நன்றாக காலத்தை ஓட்டிக் கொண்டிருக்கின்றனர் இந்த தொகுதியில் நெய்வேலியை தவிர்த்துப் பார்த்தால் ஒரு உருப்படியான விஷயமும் இல்லை.
நெய்வேலி நிலக்கரி நிறுவன ஊழியர்கள் எந்த தொழிற்சங்கத்தில் அதிகம் இடம் பெற்றுள்ளார்கள் என்பதை பொறுத்து இந்த நிலைகள் திர்மானிக்கப்படுகிறது என்னுடைய நெய்வேலி பற்றிய பதிவை பார்க்கலாம்.
தன்னால் வெற்றி பெற முடியாத தொகுதிகளை கூட்டணி கட்சிக்கு ஒதுக்கி விடும் ஜெயலலிதாவின் வழக்கமான பாணியில் இந்த தொகுதி இம்முறை மதிமுகவிற்கு வருகிறது.
அதனாலேயே ஒவ்வொரு திமுக உட்கட்சி தேர்தலிலும் தன்னுடைய ஆதரவாளர்களை பெரும் அளவில் பணத்தைக் கொட்டி வெற்றி பெறச் செய்வதில் எம்.ஆர்.கே அதிக அக்கறை செலுத்துவார்.
இந்த தொகுதியில் இவருக்கு எதிராக கட்சியில் சீட் கேட்பார்கள் என்று கருதப்பட்ட நெய்வேலி இராமகிருஷ்ணன் வடலூர் தண்டபானி குறிஞ்சிப்பாடி கணேசமூர்த்தி போன்ற இந்தப் பகுதியின் பிரபலமான திமுக தலைவர்களை உட்கட்சி தேர்தலில் சில டம்மி வேட்பாளர்கள் கொண்டே தோற்கடித்தார்.
அடுத்த தொகுதி அலசல் இந்த தேர்தலில் பரபரப்பாக இருக்கப் போகிற தொகுதிகளில் ஒன்றான நெய்வேலிக்கு பக்கத்து ஊரான பண்ருட்டி காஷ்மீரில் உள்ள உண்மையான நிலை இந்திய ஊடகங்களில் வெளி வருவதேயில்லை.
நேர்மையான செய்தி நிறுவனமாக தங்களை கூறிக்கொள்ளும் பல இந்திய செய்தி நிறுவனங்கள் காஷ்மீர் பற்றிய எந்த உண்மையையும் வெளியிடுவதில்லை.
இந்தியாவில் இருந்து ஒரு பிடி மண்ணை கூட விட மாட்டோம் என்று கூறும் வலது சாரி இயக்கத்தினர் மற்றும் தீவிர தேசபக்தியினர் காஷ்மீர் மக்களின் இன்னல்களை தெரிந்து கொள்வது முக்கியம்.
காஷ்மீரில் இயங்கும் இஸ்லாமிய தீவிரவாத இயக்கம் மற்றும் இந்திய இராணுவத்தினரால் பாதிக்கப்படுவது அப்பாவி காஷ்மீர் மக்கள் தான்.
இராணுவம் தீவிரவாதிகள் என இவர்கள் இருவரிடம் சிக்கிக் கொண்டு தங்களின் அன்றாட வாழ்க்கையை கடும் இன்னல்கள் மனித உரிமை மீறல்கள் இவற்றிடையே கழிக்கும் காஷ்மீர் குறித்த ஒரு குறும்படத்தை இன்று பார்த்தேன்.
இந்திய இராணுவத்தின் அடக்குமுறைகளால் இந்தியாவின் மீது காஷ்மீர் மக்களுக்கு அதிருப்தி ஏற்பட்டுள்ளதாக இந்தக் குறும்படம் தெரிவிக்கிறது.
பத்திரிக்கைகள் டிவி சேனல்கள் எனப் பலவற்றின் வழக்கமான மசாலாவை பார்த்து பழகிப் போன எனக்கு ன் ராஜ்தீப் சர்தேசாய் இவ்வாறு கூறுவது ஆச்சரியத்தை ஏற்படுத்தவில்லை தான் செய்தி நிறுவனங்களில் இருக்கும் எங்களுக்கு புதிய உத்திகள் எதுவும் தெரியவில்லை அதனால் தான் சாதாரணப் பேட்டிகளைக் கூட என்பன போன்ற பெயர்களில் ஒளிபரப்பிக்கொண்டிருக்கிறோம் என்கிறார் ராஜ்தீப்.
கொடுக்கின்ற செய்திகள் பார்ப்பவர்களை வசப்படுத்துவதற்காக இல்லாமல் ஆனால் தமிழகத்தில் வெளியாகும் மஞ்சள் பத்திரிக்கை தொடங்கி சில ஆங்கிலப் பத்திரிக்கைகள் டிவி சேனல்கள் வரை செய்திகளை எவ்வாறு தருகிறார்கள் என்பது நமக்கு புரியும்.
சன் டிவி பொதுமக்களின் பேட்டி என்பன போன்ற ஒரு செய்தி வடிவத்தைக் கொண்டே எப்படி தன் கருத்துக்களை மக்கள் மீது திணித்து அவர்களை தங்கள் பக்கம் வசப்படுத்த முனைந்துக் கொண்டிருக்கிறது என்பது நமக்கு தெளிவாக தெரியும்.
தினமலர் வெளியிடும் செய்திகளில் பட்ஜெட் பற்றி மட்டும் தான் குறிப்பிட வேண்டுமென்பது இல்லை அவர்களுடைய பல செய்திகள் திரிக்கப்பட்ட செய்திகள் தான்.
பத்திரிக்கைகள் தங்களுடைய சொந்தக் கருத்துக்களை தலையங்கங்களில் மட்டும் வெளிப்படுத்த வேண்டுமென்பது பத்திரிக்கைகளின் நியதியாக ஒரு காலத்தில் இருந்தது.
ஆனால் சிதம்பரம் மக்களை ஏமாற்றினார் என்பன போன்று வெளியிடுவது பத்திரிக்கையின் செய்தி வெளியிடும் தன்மையையே கேலிக் கூத்தாக்கி விடுகிறது.
இவ்வாறு பொய்யும் புரட்டும் வெளியிடும் பத்திரிக்கைகள் தங்களை ஜனநாயகத்தின் நாடித்துடிப்பு என்றும் அவர்கள் மீது யாரேனும் தாக்குதல் நடத்தினால் ஐனநாயகத்தின் குரல் வளையை நெரிக்கும் முயற்சி என்றும் கூறுவது தான் நகைச்சுவையான விஷயம்.
இந்து பத்திரிக்கை ஆசிரியர்களை கைது செய்ய ஜெயலலிதா முயற்சி செய்த பொழுது எழுந்த கூக்குரல் இந்த வகையான நகைச்சுவையைச் சார்ந்தது தான்.
ஜெயலலிதாவின் நடவடிக்கையை சரி என்று ஏற்க முடியவில்லை என்றாலும் அவரின் நடவடிக்கை ஒரு வகையில் எனக்கு குரூரமான திருப்தியையே கொடுத்தது.
இன்று தேர்தல் குறித்து செய்தி வெளியிடும் பத்திரிக்கைகள் தொடங்கி தேர்தல் கணிப்புகளை வெளியிட்டுக் கொண்டிருக்கும் செய்தி நிறுவனங்கள் வரை அவர்களின் செய்திகளைப் பார்க்கும் பொழுது என்பது தெளிவாக தெரிகிறது.
கடந்த தேர்தலை எப்படி எதிர்கொண்டார்களே அதேப் போன்ற உளுத்துப் போனச் செய்திகள் வம்பானந்தா தொடங்கி கழுகு வரை அனைவரும் சொல்லும் பொய்க் கதைகளைப் படிப்பதில் ஏற்படும் அலுப்பு காரணமாக அந்தப் பக்கம் நான் செல்லுவதே இல்லை.
ராஜ்தீப்பின் கருத்துப் படி ஏதாவது ஒரு செய்தியையோ புத்தகத்தையோ படித்திருக்கிறேனா என்று யோசித்த பொழுது இந்தியப் பத்திரிக்கையாளர் அனிதா பிரதாப்பின் என் நினைவுக்கு வந்தது.
படிக்கின்ற வாசகன் மீது எந்த வித கருத்து திணிப்பையும் செய்யாமல் கொடுக்கும் செய்திகளைக் கொண்டே ஒரு வாசகன் தன் கருத்துக்களை நிர்ணயித்துக் கொள்வதாக இருக்க வேண்டும்.
அதே சமயத்தில் அனிதா மற்ற இந்தியப் பத்திரிக்கையாளர்கள் போலவே விடுதலைப் புலிகள் மீதும் பிரபாகரன் மீதும் விமர்சனங்களை வைத்தார் என்பதும் உண்மை.
ஆனால் அவர் கொண்ட கருத்துக்களை தூக்கி நிறுத்துவதற்காக எழுதப்படாமல் அவருடைய நேரடியான அனுபவங்களை பதிவு செய்யும் முயற்சியாக தெரிவதால் ஒரு நம்பகத்தன்மையை கொடுக்கிறது.
அனிதா யாழ்ப்பாணத்தில் விடுதலைப் புலிகளுடன் தன்னுடைய அனுபவத்தை விவரிப்பதற்கும் ஆப்கானிஸ்தானில் தாலிபான்களுடன் அவருக்கு ஏற்பட்ட அனுபவத்தையும் விவரிப்பதற்கும் இருக்கின்ற பெருத்த வேறுபாடு தெளிவாக தெரிகிறது.
புலிகளின் இயக்கத்தைச் சுற்றிச் சுழலும் அவரின் அனுபவங்களைக் காணும் பொழுது புலிகளின் இயக்கத்தில் உள்ளவர்களின் விடுதலை உணர்வு தெளிவாக வெளிப்படுகிறது.
புலிகளை தாலிபான்களுடன் ஒப்பிடுவது எவ்வளவு அயோக்கியத்தனமானது என்பதை அவரின் இரு அத்தியாயங்களே தெளிவாக விளக்கும் அதே நேரத்தில் புலிகளின் தலைவர் பிரபாகரன் மீது பல காலமாக இருக்கும் விமர்சனங்களுக்கும் சில இடங்களில் பதிலை தருகிறார்.
உதாரணமாக சொல்ல வேண்டுமானால் பிரபாகரன் ஏன் பத்திரிக்கையாளர்களை அதிகம் சந்திப்பதில்லை மாத்தையா கொல்லப்பட்டது போன்றவையும் புத்தகத்தில் வருகிறது.
வாஸந்தியின் கட்டுரையை வாசிக்கும் பொழுது அவர் முன்கூட்டியே ஒரு முடிவை திட்டமிட்டு விட்டு அதன் காரணங்களை யாழ்ப்பாணத்தில் தேடிக்கொண்டிருந்தார் என்று தெரிகிறது.
பிரபாகரனை நான் நேரில் சந்திக்காவிட்டாலும் யாழ்ப்பாண விஜயத்தில் எனக்கு ஏற்பட்ட அனுபவங்களும் கிடைத்த தரிசனங்களும் மிக முக்கியமானவை என்னுடைய சந்தேகங்கள் எல்லாம் ஊர்ஜிதமாயின.
யாழ்ப்பாணத்தில் எழுபது சதவிகிதத்துக்கு மேற்பட்ட மக்களை புலிகள் உடல் ரீதியாகவும் உணர்வு ரீதியாகவும் கட்டுப்படுத்தி வைத்திருந்தது ஒரு திட்டமிட்ட சாதனையாகத் தோன்றிற்று.
அவர்களது ராணுவ பலமும் எதிர்ப்பவர் தமிழரானாலும் துரோகிகள் என்று முத்திரை குத்தப்பட்டு கொலை செய்யப்படுவதும் மக்களை விநோதமான மனநிலைக்கு ஆளாக்கியிருந்தது.
கண்டும் பதைத்தும் வாய் திறக்கும் திறனை இழந்ததோடு புலிகள் செய்வதில் ஒரு நியாயம் இருப்பதாகக்கூட நினைக்கும் நிலைக்கு மக்கள் உட்பட்டிருந்தார்கள் புலிகள் யாழ்ப்பாண மக்களை உடல் ரீதியாகவும் உணர்வு ரீதியாகவும் கட்டுப்படுத்தி வைத்திருப்பதாகச் சொல்லும் வாஸந்தி அவரது கட்டுரையில் அவர் வாதத்திற்கான காரணங்களைச் சொல்லவில்லை.
யாழ்ப்பாண குடும்பங்களில் ஒவ்வொருவர் வீட்டிலும் இருந்து ஒருவர் இயக்கத்தில் இருப்பதாக சொல்லி விட்டு இறுதியில் இவ்வாறு கூறுவது கட்டுரைக்கு ஒரு செயற்கைத்தனத்தையே கொடுக்கிறது.
வாஸந்தி தன்னுடைய யாழ்ப்பாணப் பயணம் குறித்து எழுதும் பொழுது யாழ் நிலவரம் குறித்து சில இடங்களில் கூறுகிறார் தமிழீழம் என்பது ஏற்கெனவே சாத்தியமாகிவிட்ட ஒன்றாகத் தோன்றிற்று.
ராணுவத்தைக்கண்டு எங்களுக்குப் பயமில்லை புலிகள் இருக்கிறார்கள் எங்களைக் காப்பாற்ற என்பது மக்களின் தாரக மந்திரம் என்று பட்டது அசாதாரண காலகட்டத்தை புலிகள் தங்கள் பொருண்மீய திட்டங்களினால் திறமையாக சமாளித்து வந்ததை அதன் இயக்குனர் இளைஞர் ரவி அலுவலகத்தைச் சுற்றிக்காட்டி உத்வேகத்துடன் விளக்கினார்.
அவரது வழிகாட்டலில் நாடு விடுதலை அடைஞ்சு சுபிட்சமா இருக்கப் போகிறோம் என்கிற நம்பிக்கை இருக்கு என்றார்கள் ஆனால் இது எதுவுமே அவருக்கு இயல்பாக தெரியவில்லை.
ஆனால் இவையனைத்தும் போரினிடையேயும் கலவரத்தின் இடையேயும் எழுதப்பட்டவை என்பதால் இந்தப் புத்தகத்தில் ஒரு யதார்த்தம் இருப்பதாக நான் நினைக்கிறேன்.
அறையில் இருந்து கொண்டு தான் இலங்கைப் பிரச்சனையின் ஸ்பெஷலிஸ்ட் என்று சொல்லிக் கொள்ளும் பத்திரிக்கையாளர்கள் மத்தியில் யாழ்ப்பாணத்தில் இந்தியப் படைகளின் குண்டுகளுக்கிடையே ஓடி ஒளிந்து அனிதா செய்திகளை சேகரித்தது ஆச்சரியத்தை ஏற்படுத்துகிறது.
இலங்கை மட்டுமில்லாமல் பெண்களை மோசமாக நடத்திய ஆப்கானிஸ்தானில் உயிரை பணயம் வைத்து அவர் செயல்பட்ட விதம் உண்மையிலேயே என்னை வியப்பில் ஆழ்த்தியது.
ஒரு கூட்டணியில் இருந்து மற்றொரு கூட்டணிக்கு தாவும் அரசியல் தலைவர்களின் கொள்கைகள் குறித்து கடுமையாகவே விமர்சனங்கள் முன்வைக்கப்படும்.
சென்ற சில தேர்தல்களாக டாக்டர் ராமதாஸ் ஒரு அணியில் இருந்து மற்றொரு அணிக்கு தாவுவது குறித்து விமர்சனங்களும் கேலியும் நையாண்டியும் பிரபலமான பத்திரிக்கையில் தொடங்கி வலைப்பதிவு வரை அரங்கேறியது.
ராமதாஸ் பத்திரிக்கைகளின் விமர்சனங்கள் பற்றியெல்லாம் அதிகம் அலட்டிக்கொள்ளாமல் ஒவ்வொரு முறை கூட்டணி தாவும் பொழுதும் அதிக தொகுதிகள் பெற்று மைய அமைச்சரவையில் சாதாரண துணை அமைச்சர் தொடங்கி காபினட் அமைச்சர் வரை தன் கட்சியை நிலை நிறுத்திக் கொண்டார்.
ராமதாசின் கொள்கைகள் பற்றியும் இப்பொழுது யாரும் அதிகம் பேசுவதில்லை ஆனால் இம்முறை இந்தச் சுழற்ச்சியில் சிக்கிக் கொண்டவர் வைகோ.
என்னவோ அவர் கொள்கையுடன் இருந்தால் அவரை தமிழக முதலமைச்சராக தமிழக மக்கள் உட்கார வைத்து விடுவார்கள் என்று எண்ணிக் கொண்டிருந்தாரா அல்லது எதிர்கால தமிழக ஆளுங்கட்சியாக அமர கொள்கைவாதியாக இருக்க வேண்டும் என நினைத்தாரா தெரியவில்லை.
அவர் ஒவ்வொரு நாளும் யோசித்துக் கொண்டே இருக்க வைகோ எங்கே திமுகவுடன் தங்கி விடுவாரோ என்ற எரிச்சலில் இருந்த சில பத்திரிக்கைகள் இணையத்தில் இருக்கும் சில குழுக்கள் எல்லாம் வைகோ அணி தாவியவுடன் கொள்கை என்னவாயிற்று அரசியல் நேர்மை என்னவாயிற்று எனக் கூக்குரலிட தொடங்கி விட்டனர்.
தமிழ் மக்கள் என் பக்கம் இருக்கிறார்கள் எனக்கு கூட்டணி தேவையில்லை என சூளுரைத்த அம்மா கூட்டணிக் கதவுகளை திறந்து வைத்துக் கொண்டு யாராவது வரமாட்டார்களா என்று காத்துக் கிடந்த நிகழ்வுகள் பற்றி இந்தப் பத்திரிக்கைகளும் குழுக்களும் ராஜதந்திரம் என்று தான் எழுதிக் கொண்டிருந்தனவே தவிர அம்மாவின் பரிதாப நிலைப் பற்றியோ அவரின் கொள்கைகள் பற்றியோ எழுதவேயில்லை.
இந்தியத் திருநாட்டின் இறையாண்மையை காக்கப் பிறந்த ஜெயலலிதா பயங்கரவாதி வைகோவை பொடா சட்டத்தில் உள்ளே தள்ளி இந்திய இறையாண்மையை காப்பாற்றிய அரும் பெரும் காரியத்தைச் செய்தவர்.
இந்திய இறையாண்மையை காப்பாற்ற ஜெயலலிதா செய்த இந்த மகத்தான காரியத்திற்காக ஒரு பிரபலமான அரசியல் விமர்சகர் ஜெயலலிதாவிற்கு ஓட்டுப் போடுங்கள் என அவரின் வாசகர்களுக்கு பரிந்துரை செய்தாராம்.
அவ்வாறு இந்திய இறையாண்மையை காத்து நின்ற ஜெயலலிதா ஒரு பயங்கரவாதியை தன் கூட்டணியில் கொண்டு வருவதற்காக தமிழகத்தின் உளவுத்துறை மூலமும் பிற தூதவர்கள் மூலமும் தினமும் கெஞ்சிக் கொண்டிருந்த கொள்கைப் பற்று மிக்க நிகழ்வுகளைப் பற்றி சில பத்திரிக்கைகள் இணையக் குழுக்கள் கண்டு கொள்ளாமல் இருப்பதன் நோக்கம் கணிக்க முடியாத புதிர் அல்ல.
உளவுத்துறையின் திறமையை மட்டும் நம்பி இல்லாமல் வைகோவின் பால்ய நண்பரான காளிமுத்துவை கட்சியின் தலைவராக்கி அவருடைய ஒரே வேலை வைகோவை கூட்டணிக்கு கொண்டு வருவது தான் என்று உத்தரவு பிறப்பித்து அவரும் அப்பல்லோவில் க்ளுக்கோஸ் ஏற்றிக்கொண்டிருந்த நிலையிலும் குட்டிக் கதைகளையும் இதிகாச உதாரணங்களையும் எடுத்துக் கூறி வைகோவை துரத்திக் கொண்டிருந்த அழுது கெஞ்சிக் கொண்டிருந்த அற்புதமான காட்சிகளை ஜனரஞ்சகமான நிகழ்வுகளை தமிழக மக்கள் அவ்வளவு சீக்கிரத்தில் மறந்து விட மாட்டார்கள்.
இந்து மடத்தின் பிரபலமான மடாதிபதியை ஜெயலலிதா சிறையில் தள்ளியதையும் அவருடைய எல்லையற்ற பேரானந்த நிலைகளை பிரபலப்படுத்தியதையும் இந்து தர்மத்தின் பாதுகாவலர்களாக தங்களை கருதிய பாரதீய ஜனதா கட்சியால் சகிக்க முடியாமல் போய் ஜெயலலிதாவுடன் இனி எக்காலத்திலும் கூட்டு கிடையாது என சூளுரைத்ததையெல்லாம் மறந்து அம்மாவின் அருளுக்காக காத்து நின்ற அந்த கொள்கைப் பற்று மிக்க திருக்கோலத்தை அவ்வளவு சீக்கிரத்தில் யாரும் மறந்து விட முடியாது.
அம்மா இந்தக் காவிக் கூட்டத்தை கண்டுகொள்ளாமல் முஸ்லீம் லீக்கை அரவணைத்துக் கொண்டது கொள்கைப் பற்று மிக்க நிகழ்வாக பலருக்கு தெரிகிறது போலும்.
ராமர் கோயில் கட்ட கரசேவை முஸ்லீம்களை வேட்டையாடிய நரேந்திர மோடியுடன் ஒரே மேடையில் தோன்றிய திருக்கோலம் மதமாற்ற தடுப்புச் சட்டங்கள் என எல்லாமும் மறந்துப் போய் இன்று அம்மா நோன்பு கஞ்சி சாப்பிட கிளம்பி விட்டார்.
வைகோவும் இவ்வாறு கொள்கைகள் பற்றி கேள்வி கேட்பவர்களுக்கு மிகவும் சிரமப்பட்டு கருணாநிதி இந்திரா காந்தியை ஆதரிக்கவில்லையா ?
இவ்வாறான சூழ்நிலையில் ராமதாஸ் எப்படி நடந்து கொள்வார் என்பதை தெரிந்து கொள்வது வைகோவின் எதிர்காலத்திற்கு முக்கியமாகப் படுகிறது.